คำถามการยื่นแบบเสียภาษีเงินได้ (ตอน 1)
ผู้มีเงินได้พึงประเมินที่ต้องยื่นแบบเสียภาษีเงินได้บุคคลธรรมดาประจำปีภาษี 2559 มีคำถามหลากหลาย เนื่องจากมีหน้าที่ยื่นแบบเสียภาษีกันปีละครั้ง หรือ 2 ครั้งเท่านั้น คำถามที่มักถามกัน ได้แก่&nbsp; เงินได้ที่ตนเองได้รับต้องเสียภาษีหรือไม่ เงินได้พึงประเมินเป็นเงินได้ประเภทใด หักค่าใช้จ่ายได้มากน้อยเท่าใด ค่าลดหย่อนมีอะไรบ้าง หักได้มากน้อยเท่าใด จะเสียภาษีมากหรือน้อย แบ่งชำระภาษีได้หรือไม่ ยื่นเสียภาษีด้วยแบบใด ยื่นแบบที่ไหนได้บ้าง หมดเขตยื่นแบบวันใด&nbsp; หากยื่นแบบเกินกำหนดเวลามีโทษใดบ้าง และคำถามอื่นๆ อีกจิปาถะคำถามที่ผู้เสียภาษีมักถามบ่อยครั้งในการยื่นแบบเสียภาษีเงินได้บุคคลธรรมดาด้วยแบบ ภ.ง.ด.90 และ ภ.ง.ด.91 สรุปได้ ดังนี้&nbsp;&nbsp;&nbsp;ใครบ้างที่มีหน้าที่เสียภาษี ผู้ที่มีหน้าที่เสียภาษีเงินได้บุคคลธรรมดาต้องเป็นผู้ที่มีเงินได้พึงประเมินถึงเกณฑ์ตามที่กฎหมายกำหนด ได้แก่ บุคคลธรรมดา คณะบุคคลหรือห้างหุ้นส่วนสามัญที่มิใช่นิติบุคคล ผู้ถึงแก่ความตายระหว่างปีภาษี และกองมรดกที่ยังมิได้แบ่ง ซึ่งเป็นสถานภาพของผู้ที่มีหน้าที่เสียภาษีเงินได้บุคคลธรรมดาประเภทเงินได้พึงประเมินและเกณฑ์ที่ต้องยื่นแบบเสียภาษี การนำเงินได้พึ
31 มี.ค. 2560

ผู้มีเงินได้พึงประเมินที่ต้องยื่นแบบเสียภาษีเงินได้บุคคลธรรมดาประจำปีภาษี 2559 มีคำถามหลากหลาย เนื่องจากมีหน้าที่ยื่นแบบเสียภาษีกันปีละครั้ง หรือ 2 ครั้งเท่านั้น คำถามที่มักถามกัน ได้แก่  เงินได้ที่ตนเองได้รับต้องเสียภาษีหรือไม่ เงินได้พึงประเมินเป็นเงินได้ประเภทใด หักค่าใช้จ่ายได้มากน้อยเท่าใด ค่าลดหย่อนมีอะไรบ้าง หักได้มากน้อยเท่าใด จะเสียภาษีมากหรือน้อย แบ่งชำระภาษีได้หรือไม่ ยื่นเสียภาษีด้วยแบบใด ยื่นแบบที่ไหนได้บ้าง หมดเขตยื่นแบบวันใด  หากยื่นแบบเกินกำหนดเวลามีโทษใดบ้าง และคำถามอื่นๆ อีกจิปาถะคำถามที่ผู้เสียภาษีมักถามบ่อยครั้งในการยื่นแบบเสียภาษีเงินได้บุคคลธรรมดาด้วยแบบ ภ.ง.ด.90 และ ภ.ง.ด.91 สรุปได้ ดังนี้   ใครบ้างที่มีหน้าที่เสียภาษี ผู้ที่มีหน้าที่เสียภาษีเงินได้บุคคลธรรมดาต้องเป็นผู้ที่มีเงินได้พึงประเมินถึงเกณฑ์ตามที่กฎหมายกำหนด ได้แก่ บุคคลธรรมดา คณะบุคคลหรือห้างหุ้นส่วนสามัญที่มิใช่นิติบุคคล ผู้ถึงแก่ความตายระหว่างปีภาษี และกองมรดกที่ยังมิได้แบ่ง ซึ่งเป็นสถานภาพของผู้ที่มีหน้าที่เสียภาษีเงินได้บุคคลธรรมดาประเภทเงินได้พึงประเมินและเกณฑ์ที่ต้องยื่นแบบเสียภาษี การนำเงินได้พึงประเมินมายื่นแบบเสียภาษีเงินได้บุคคลธรรมดา ใช้เกณฑ์เงินสดซึ่งเป็นเงินได้พึงประเมินที่ได้รับจริงในปี 2559 ที่ผ่านมา ทั้งนี้ ประมวลรัษฎากรได้แบ่งเงินได้พึงประเมินออกเป็น 8 ประเภทตามมาตรา 40(1)-(8) กฎหมายกำหนดให้ผู้มีเงินได้พึงประเมินที่ไม่มีสามีหรือภรรยา หากมีเงินได้ประเภทเงินเดือน ค่าจ้างตามมาตรา 40(1) เกิน 5 หมื่นบาท หรือมีเงินได้เกิน 1 แสนบาท ในกรณีที่มีสามีหรือภรรยา ต้องยื่นแบบเสียภาษีเงินได้ ไม่ว่าจะมีภาษีต้องชำระตามแบบที่ยื่นหรือไม่ก็ตาม สำหรับเงินได้พึงประเมินประเภทอื่นๆ ตามมาตรา 40(2)-(8) หากผู้มีเงินได้พึงประเมินที่ไม่มีสามีหรือภรรยามีเงินได้เกิน 3 หมื่นบาท หรือมีเงินได้เกิน 6 หมื่นบาท ในกรณีมีสามีหรือภรรยาต้องยื่นแบบเสียภาษีเงินได้เช่นเดียวกันเงินได้พึงประเมินที่นำมารวมคำนวณยื่นแบบเสียภาษี โดยทั่วไปเป็นเงินได้พึงประเมินก่อนหักเงินได้พึงประเมินที่ได้รับการยกเว้นภาษี อย่างไรก็ตามเงินได้พึงประเมินที่ได้รับการยกเว้นภาษีเงินได้บางรายการไม่ต้องโชว์ในแบบแสดงรายการภาษี บางรายการต้องโชว์ในแบบแสดงรายการภาษีหรือใบแนบ ดังนั้นผู้เสียภาษีต้องดูว่าปฏิบัติอย่างไรจึงจะถูกต้อง วิธีตรวจสอบง่ายๆ ก็ดูในแบบ ภ.ง.ด.90, ภ.ง.ด.91 หรือใบแนบแบบแสดงรายการภาษี นอกจากนั้นยังมีเงินได้พึงประเมินบางรายการที่ถูกหักภาษี ณ ที่จ่ายไว้แล้ว ผู้มีเงินได้พึงประเมินมีสิทธิเลือกที่จะนำเงินได้นั้นมายื่นรวมคำนวณในแบบแสดงรายการภาษีหรือไม่ก็ได้ เช่น ดอกเบี้ยเงินฝากธนาคาร เงินปันผลจากการถือหุ้นในบริษัท เป็นต้นหักค่าใช้จ่ายได้มากน้อยเท่าใด กฎหมายได้กำหนดให้หักค่าใช้จ่ายเงินที่หามาได้แตกต่างกัน เงินได้พึงประเมินบางประเภทกฎหมายให้หักค่าใช้จ่ายเหมา เงินได้บางประเภทกฎหมายให้หักจริง เงินได้บางประเภทกฎหมายให้เลือกหักเหมาหรือหักจริงก็ได้ และเงินได้บางประเภทกฎหมายไม่ให้หักค่าใช้จ่ายเลย กรณีที่กฎหมายให้หักค่าใช้จ่ายเหมา เงินได้แต่ละประเภทจะกำหนดอัตราหักค่าใช้จ่ายเหมาไว้มากน้อยแตกต่างกัน ผู้มีเงินได้พึงประเมินต้องตรวจสอบดูว่าตนเองมีเงินได้ประเภทใด หักค่าใช้จ่ายได้หรือไม่ หากหักค่าใช้จ่ายได้ จะหักเหมาหรือหักจริง  และหักค่าใช้จ่ายได้มากน้อยเท่าใด สัปดาห์หน้ามาต่อกันอีกครั้ง สวัสดีครับ